Държавен вестник, бр. 54, 2022 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  54
при производството на растителни масла, 
маслопродукти и етерични масла. Обслужва 
безопасно основните машини и съоръжения 
при производството на растителни масла, 
маслопродукти, етерични масла; приспособява 
основни връзки за транспортиране на суро-
вини, материали и полуфабрикати. Извежда, 
контролира и регулира технологичните про-
цеси. Поддържа личната хигиена, работното 
място и технологичното оборудване съгласно 
изискванията за здравословни и безопасни 
условия на труд и санитарно-хигиенните 
изиск­вания за производство на безвредни 
храни и напитки.
В работата си операторът в хранително-
вкусовата промишленост използва лични 
предпазни средства. Използва правилно видо-
вете почистващи и дезинфекциращи средства, 
препарати и разтвори. Използва правилно 
технологични инструкции, схеми и рецептури, 
инструкции за безопасна работа и хигиена. 
Използва и обслужва инструменти, машини, 
апарати, уреди, съоръжения и инсталации, 
специфични за професионалната му област. 
Използва общите правила за работа с ком-
пютър и програмни продукти.
За ефективно изпълнение на задължени-
ята си операторът в хранително-вкусовата 
промишленост е необходимо да притежава 
технологична дисциплина, отговорност, бър-
зина, сръчност, умения за работа в екип, 
инициативност, комуникативност, лоялност, 
прецизност и наблюдателност.
2.2. Възможности за продължаване на 
професионалното обучение
Придобилите професионална квалифика-
ция по професията „Оператор в хранително-
вкусовата промишленост“ могат да продължат 
обучението си по друга професия от професи-
онално направление „Производство на храни 
и напитки“.
При обучението единиците резултати от 
ученето по общата професионална подготовка 
и по отрасловата професионална подготовка 
се зачитат.
При продължаващото професионално обу-
чение се организира обучение за усвояване 
на единиците резултати от ученето, които 
лицата не притежават.
2.3. Възможности за професионална реали-
зация съгласно Националната класификация 
на професиите и длъжностите (НКПД – 2011) 
в Република България, утвърдена със Заповед 
№ РД-01-931 от 27.12.2010 г. на министъра на 
труда и социалната политика, посл. изм. и 
доп. със Заповед № РД-01-42 от 11.02.2022 г.
Лицата с втора степен на професионал-
на квалификация по професия „Оператор в 
хранително-вкусовата промишленост“ могат 
да постъпват на работа на длъжности от 
единична група 8160 Машинни оператори в 
хранително-вкусовата промишленост, както 
и други длъжности, допълнени при актуали-
зиране на НКПД.
3. Единици резултати от ученето (ЕРУ)
3.1. Списък на единиците резултати от 
учене (ЕРУ) и резултатите от учене (РУ) по 
видове професионална подготовка
ЕРУ по обща професионална подготов­
ка – единна за всички професии с втора степен 
на професионална квалификация
ЕРУ 1. Здравословни и безопасни условия 
на труд (ЗБУТ)
1.1. РУ Спазва разпоредбите за осигуряване 
на здравословни и безопасни условия на труд 
на работното място
1.2. РУ Осъществява превантивна дейност 
по опазване на околната среда
1.3. РУ Участва в овладяването на рискови 
и аварийни ситуации
ЕРУ 2. Икономика
2.1. РУ Познава основите на пазарната 
икономикa
2.2. РУ Познава основните характеристики 
на производствената дейност в предприятие
ЕРУ 3. Предприемачество
3.1. РУ Познава основите на предприема-
чеството
3.2. РУ Съдейства в екип при формиране 
на предприемаческо поведение
ЕРУ по отраслова професионална под­
готовка – единна за всички професии от 
професионално направление „Хранителни 
технологии“ – втора степен на професионална 
квалификация
ЕРУ 4. Използване на информационни и 
комуникационни технологии (ИКТ) в профе-
сионалната дейност
4.1. РУ Обработва информация и съдър-
жание с информационни и комуникационни 
технологии
4.2. РУ Осъществява комуникация посред-
ством информационни и комуникационни 
технологии
4.3. РУ Създава цифрово съдържание с ин-
формационни и комуникационни технологии
ЕРУ 5. Организиране на работния процес
5.1. РУ Подготовка на работното място
5.2. РУ Организация на работното място
ЕРУ 6. Комуникация и чужд език
6.1. РУ Общува ефективно в работния екип
6.2. РУ Владее чужд език по професията
ЕРУ 7. Хигиена и безопасност на храни 
и напитки
7.1. РУ Познава и спазва хранителното 
законодателство
7.2. РУ Спазва личната хигиена, хигиената 
на работното място, на технологичното обо-
рудване и на помещенията